# Razvoj veb aplikacije za podršku vinskom turizmu

Realizovati veb aplikaciju za podršku vinskom turizmu. Aplikacija treba da omogući promociju vinskog turizma, vinarija, njihovih proizvoda i usluga, te plasiranje informacija relevantnih za vinski turizam.

Osnovne karakteristike i funkcionalnosti aplikacije:

* Višekorisnička veb aplikacija sa dva profila korisnika (vinar, administrator) i funkcionalnostima prilagođenim profilu prijavljenog korisnika.
* **Registracija korisnika**. Korisnici se registruju pomoću veb aplikacije unosom imena, prezimena, email adrese, lozinke, broja telefona i adrese stanovanja (opština, mjesto, ulica, broj). Podrazumijevani tip korisnika pri registraciji je vinar. Kao korisničko ime koristi se email adresa. Nakon registracije je potrebno da administrator potvrdi korisnički nalog, da bi bio u funkciji.
* **Resetovanje lozinke**. U slučaju da korisnik zaboravi lozinku, na zahtjev korisnika obezbijediti slanje privremene nove lozinke na email adresu korisnika.
* **Evidencija podataka o vinskim sortama**. Omogućiti administratoru evidenciju podataka o vinskim sortama. Za svaku sortu se memoriše naziv i kratak opis sorte. Svaka sorta može da ima sliku.
* **Evidencija podataka o vinskim regionima**. Omogućiti administratoru evidenciju podataka o vinskim regionima u BiH. Za svaki region se memoriše naziv regiona i GPS koordinate poligona koji obuhvata region. Koordinate poligona je potrebno zadati na interaktivnoj mapi kao niz prelomnih tačaka, eventualno omogućiti dodatno i direktan unos koordinata. Svaki region može da ima više vinskih sorti koje su zastupljene u tom regionu.
* **Evidencija podataka o uslugama vinarija.** Omogućiti administratoru evidenciju podataka o uslugama koje mogu da nude vinarije (degustacija, gastro usluge, usluge smještaja i sl.). Za svaku uslugu se memoriše naziv i kratak opis usluge.
* **Evidencija podataka o vinarijama**. Omogućiti vinarima i administratorima evidenciju podataka o vinarijama i uslugama koji se nude u sklopu vinarija. Za vinarije se memoriše naziv vinarije, lokacija (opština, mjesto, adresa i GPS koordinate), opis, fotografije, podaci o vlasniku (može biti fizičko ili pravno lice), kontakt podaci vinarije (veb sajt, email, telefon, profili na društvenim mrežama). Svaka vinarija može da nudi više sorti vina i dodatnih usluga (biraju se iz liste ponuđenih opcija). Administrator ima puni pristup podacima o svim vinarijama, dok vinar ima pristup samo vlastitim vinarijama (za unos, izmjenu i brisanje podataka).
* **Vizuelizacija podataka**. Omogućiti adekvatnu vizuelizaciju podataka o vinskim regionima i vinarijama pomoću javno dostupne interaktivne mape sa odgovarajućim grafičkim elementima (poligoni, markeri). Klik na neki element na mapi treba da omogući jednostavan prikaz sažetih informacija (info prozor), kao i mogućnost pristupa detaljnijim informacijama o izabranom elementu na posebnoj stranici. Omogućiti filtriranje prikaza na mapi po različitim kriterijima (region, sorta vina, opština, usluge koje nude vinarije).
* **Funcionalnosti za administratora**. Administrator ima puni pristup svim podacima na nivou aplikacije. On takođe ima mogućnost unosa i izmjene podataka o korisnicima, uključujući promjenu lozinke i tipa korisnika.